Pirkimo sąlygų 1 priedas „Techninė specifikacija“

[bookmark: _Hlk182815988]AMBULATORINĖS SVEIKATOS PRIEŽIŪROS NAMUOSE PASLAUGOS KONTROLĖS SISTEMOS TECHNINĖ SPECIFIKACIJA 

1. VšĮ Alytaus poliklinika (toliau – Pirkėjas), siekdama techninėmis priemonėmis užtikrinti vykdomos ambulatorinės sveikatos priežiūros namuose paslaugos (toliau – ASPN) atlikimo kontrolę, šios funkcijos vykdymui naudoja ASPN kontrolės sistemą (toliau – ASPNKS).

2. [bookmark: _Toc421795779][bookmark: _Toc421795881]ASPNKS paskirtys - efektyviai ASPN funkcijų atlikimo kontrolei informacinių technologijų priemonėmis, fiksuojant paslaugų suteikimo namuose vietą, datą, laiką, paslaugos gavėjo, paslaugos teikėjo ir kitus reikalingus aspektus, suteikti ASPNKS naudotojams užduoties vykdymui reikalingą informaciją. ASPNKS veikimui reikalinga programinė įranga įdiegta saugioje debesinėje infrastruktūroje.

3. Šiuo pirkimu Perkančioji organizacija planuoja įsigyti ASPNKS programinės įrangos licencijų nuoma (prenumeratos) paslaugas ASPNKS funkcionavimui užtikrinti:
3.1. ASPNKS veikimui reikalingos debesijos kompiuterinės aplinkos naudojimas ir administravimo komponento programinės įrangos licencijos nuoma (2 naudotojai) - 12 mėn. laikotarpiui;
3.2. Mobiliųjų aplikacijų, skirtų ASPNKS užduotims atlikti už įstaigos ribų, programinės įrangos licencijų nuoma (54 naudotojų) - 12 mėn. laikotarpiui.

4. Bendri reikalavimai ASPNKS komponentams
4.1. ASPNKS komponentai sukurti naudojant standartines gamintojo programinės įrangos aplikacijas, taikant minimalaus programavimo metodiką (angl. „no code/low code“);
4.2. ASPNKS administravimo komponentas, užduočių komponentas ir ASPNKS naudojimo rezultatų suvestinės pasiekiami naudojant interneto naršyklę;
4.3. Visus šioje specifikacijos išvardintus reikalavimus tenkina to paties gamintojo produktai.     

5. Funkciniai reikalavimai ASPNKS komponentams
5.1. ASPNKS administravimo komponentas.

	Eil. Nr.
	Reikalavimas

	1. 
	Aplikacijoje turi būti administratoriui skirti įrankiai, leidžiantys kurti, redaguoti sistemos naudotojų paskyras, priskirti naudotojams teises panaudojant roles.

	2. 
	Turi būti galimybė apjungti naudotojus į grupes. Jų pagrindu valdyti naudotojų prieigą prie duomenų, žemėlapių, kitų turinio elementų.

	3. 
	Turi būti galimybė parinkti sistemos naudotojų identifikavimo būdą. Identifikavimo būdai turi apimti: identifikavimą, kai naudotojų paskyros saugomos pačioje sistemoje,  naudotojai iš SAML 2.0 atitinkančių tapatybės teikėjų (ang. identity provider), naudotojai iš OpenID Connect atitinkančių tapatybės teikėjų. 

	4. 
	Turi būti galimybė sistemos naudotojų identifikavimą susieti su socialinių tinklų paskyromis (Google, Facebook ir pan.).

	5. 
	Turi būti galimybė naudoti keleto žingsnių autentifikaciją (ang. MFA - Multifactor authentication).

	6. 
	Sistemoje GIS turinio elementams (žemėlapiams, sluoksniams, aplikacijoms, failams ir kt.) valdyti turi būti turinio valdymo aplikacija.

	7. 
	Turinio valdymo aplikacijos sąsaja turi būti pasiekiama lietuvių kalba.

	8. 
	Turi būti galima autoriui (savininkui) išsamiai aprašyti žemėlapius, duomenis, aplikacijas. Turi būti galima įvesti pavadinimą, duomenų naudojimo ir teisinę informaciją, raktažodžius.

	9. 
	Sistema turi automatiškai kaupti  duomenis apie turinio elementą - užregistravimo datą ir laiką, autorių, geografinę duomenų aprėptį.

	10. 
	Turi būti galimybė aprašyti ir kaupti elementų metaduomenis, atitinkančius INSPIRE ir ISO 19139 standartus.

	11. 
	Turi būti galimybė kurti GIS paslaugas naudotojui įkėlus duomenų failą. Taip pat turi būti galimybė kurti GIS paslaugas apibrėžiant paslaugos parametrus interneto naršyklėje. 

	12. 
	Turi būti galimybė žemėlapius peržiūrėti naršyklėje, mobiliose aplikacijose.

	13. 
	GIS turinio valdymo aplikacijoje turi būti galimybė pasiekti įvairios tematikos (pvz., administracinės ribos, demografiniai duomenys ir kita) turinį (duomenis, žemėlapius, aplikacijas) iš sistemos gamintojo ar jo įgaliotų organizacijų prižiūrimo autoritetingų šaltinių turinio rinkinio.

	14. 
	Sistema turi būti plečiama ir integrali, turėti aplikacijų programavimo sąsajos (API) priemones, leidžiančias pasiekti, naudoti sistemoje saugomus žemėlapius ir kitus resursus kuriant specializuotas aplikacijas.

	15. 
	Turi būti galimybė naudojant konstruktoriaus principu veikiančias interaktyvias priemones ir valdiklius  kurti informacines švieslentes (ang. dashboard), kurios apima žemėlapį, diagramas, indikatorius, sąrašus. Turi būti galimybė aplikacijos grafinę švieslenčių sąsają išdėstyti per keletą kompiuterio ekranų.

	16. 
	Sistemos naudotojams, turintiems redagavimo teises, turi būti suteikta galimybė naudotis biuro programine įranga kaip Microsoft Excel (Microsoft 365), tam, kad būtų galima duomenis saugomus lentelėse pavaizduoti žemėlapyje. Turi būti pateikiamas Microsoft Excel įskiepis.

	17. 
	Turi būti galimybė pasirinkus šabloną publikuoti savo sukurtus žemėlapius kaip taikomąsias aplikacijas su numatytu funkcionalumu: žemėlapio peržiūra, elementų redagavimas, identifikavimas, žemėlapio spausdinimas, duomenų pokyčio laike atvaizdavimas.

	18. 
	Turi būti galimybė naudojant konstruktoriaus principu veikiančias interaktyvias priemones, be programavimo kurti internetines taikomąsias aplikacijas, skirtas darbui su žemėlapiu ar trimate scena naršyklėje. Sukurtos aplikacijos turi automatiškai prisitaikyti pagal naudotojo ekrano dydį. Aplikacijų kūrimo priemonė turi veikti principu "ką matau, tą gaunu" (ang. WYSIWYG). t. y., kuriamos aplikacijos išvaizdą ir elgseną galima bandyti pačios aplikacijos kūrimo metu - aplikacijos ar atskirų valdiklių nustatymų pakeitimai būtų iš karto matomi aplikacijoje. Kuriamos aplikacijos turi nereikalauti papildomų programinių komponentų diegimo naudotojų darbo vietose.

	19. 
	Turi būti galimybė interaktyviomis priemonėmis kurti pateiktis iš žemėlapių, teksto, grafinio pobūdžio informacijos pagal keletą skirtingų pateikčių stilių.

	20. 
	Sistemoje turi būti numatyta spausdinimo iš web aplikacijos paslauga. Ši paslauga turi atlikti web aplikacijoje matomo žemėlapio eksportavimą ir pateikimą spausdinimui pasirinktu formatu (bent png, jpeg, pdf ).

	21. 
	Turi būti prieinama geokodavimo paslauga, skirta paversti tekstinę informaciją (adresą) į geografines koordinates, pagal Lietuvoje galiojančią adresų tvarką iš Lietuvos adresų rinkinio, teikiamo VĮ Registrų Centras. Įvedamas tekstas turi būti suderinamas su lietuvių kalbos rašyba, turi būti automatinis dažnai pasitaikančių rašybos klaidų nepaisymas.

	22. 
	Programinė įranga turi būti suderinama su Lietuvos valstybine koordinačių sistema - LKS-94 bei EPSG koordinačių aprašais.

	23. 
	Programinė įranga turi būti suderinama su Lietuvoje naudojamais rašto simboliais, datos ir laiko formatais, rūšiavimo tvarka.

	24. 
	ASPNKS turi būti galimybė sukurti anketą, naudojant anketos konstruktorių ar Microsoft Excel, ar analogiška programine įranga parengtą formą, atitinkančią XLSForm standartą.

	25. 
	ASPNKS turi būti galimybė administratoriui matyti visų anketų rezultatus žemėlapyje, lentelėje ar diagramų pavidalu, gauti suvestinę informaciją, galimybę peržiūrėti kiekvieną anketą atskirai (žemėlapyje ir lentelėje), galimybę rezultatus eksportuoti kaip .csv failą.



5.2. ASPNKS užduočių komponentas.
Komponentas skirtas ASPN užduotims kurti. Užduotys yra kuriamos į žemėlapį įkeliant paslaugos gavėjų vizitų duomenis. Pagrindinis ASPNKS užduočių komponento funkcionalumas:

	Eil. Nr.
	Reikalavimas

	1. 
	Turi būti duomenų, turimų MS Excel arba .csv formate, įkėlimo į ASPNKS funkcija.

	2. 
	Turi būti interaktyvi priemonė panaudojant sistemoje saugomus žemėlapius kurti užduočių paslaugų teikėjams sąrašus, užduotis skirstyti bei stebėti paslaugų teikėjų buvimo vietą žemėlapyje.

	3. 
	Turi būti galimybė vykdyti vietos ar objekto paiešką žemėlapyje pagal adresą, pavadinimą, paslaugos teikėją, gavėją ar kitus kriterijus.

	4. 
	Turi būti žemėlapio valdymo įrankiai: artinti, tolinti, pritraukti į numatytąją aprėptį.

	5. 
	Turi būti įgalintas žemėlapio pagrindo keitimas (Lietuvos Respublikos teritorijos skaitmeninis rastrinis topografinis žemėlapis, GRPK - georeferencinio pagrindo kadastro duomenų rinkinys, ORT10LT – Lietuvos Respublikos teritorijos M 1:10 000 skaitmeninis rastrinis ortofotografinis žemėlapis ir t.t.).

	6. 
	Turi būti žemėlapio sluoksnių kūrimo funkcija. 

	7. 
	Turi būti kitų organizacijų žemėlapio sluoksnių įkėlimo į ASPNKS funkcija.

	8. 
	Turi būti išorinių internetinių resursų (angl. web services), panaudojimo ASPNKS funkcija.

	9. 
	Turi būti objektų filtravimas pagal iš anksto numatytus filtrus (pvz. statusą, paslaugos gavėją, paslaugos teikėją ir kt.).

	10. 
	Turi būti galimybė priskirti vieną ar keletą paslaugos gavėjų užduotims: pasirenkant paslaugos gavėjus žemėlapyje arba sąraše bei nurodant atsakingą paslaugos teikėją ar teikėjus.

	11. 
	Turi būti objekto aprašymo redagavimo funkcija, leidžianti keisti jo atributinę informaciją.

	12. 
	Turi būti funkcija išsaugoti norimą žemėlapio aprėptį, pvz. dominančią teritoriją.

	13. 
	Turi būti įrankiai, skirti žemėlapyje matuoti atstumus, plotus ar gauti taško koordinates.

	14. 
	Turi būti užtikrintas visų mobilių aplikacijų naudotojų buvimo vietų informacijos automatinis saugojimas duomenų bazėje, statistinės ataskaitos formavimas pagal užduotus parametrus (paslaugų gavėjus, paslaugų teikėjus, laikotarpį ir t.t.) pageidaujamame formate (MS Excel, .csv, .pdf). 



5.3. Funkciniai reikalavimai mobiliosioms aplikacijoms, skirtoms ASPNKS užduotims už įstaigos ribų atlikti.
Šios aplikacijos skirtos dirbti lauko sąlygomis ir užtikrinti ASPN užduoties atlikimo (užduoties gavimo, atvykimo į užduoties vietą, buvimo užduoties vietoje ir pasitraukimo iš jos datos ir laiko fiksavimo, paslaugų tiekėjų buvimo vietos ir užduoties vietos atvaizdavimo) fiksavimui mobiliajame įrenginyje (išmaniajame telefone arba planšetiniame kompiuteryje).  

	Eil. Nr.
	Reikalavimas

	1. 
	Mobiliosiose aplikacijose turi būti užtikrintas paslaugos teikėjo buvimo vietos fiksavimas (naudojant mobilaus įrenginio GPS) ir atvaizdavimas žemėlapyje.

	2. 
	Mobiliojoje aplikacijoje turi būti galimybė įvesti naują paslaugos gavėją (taikoma tuo atveju, jei paslaugos gavėjas nėra įvestas į ASPNKS iki paslaugos teikimo momento). Įvedant naują paslaugos gavėją turi būti galimybė įvesti tokius duomenis: 
•	Pažymėti paslaugos gavėjo vietą žemėlapyje ir gauti artimiausio adreso tekstą arba įvesti paslaugos gavėjo adresą ir gauti adreso tašką žemėlapyje. Turi būti galimybė pataisyti paslaugos gavėjo adresą, pridedant buto numerį. 
•	Įvesti paslaugos gavėjo slaugos poreikio lygį, statusą, vardą ir pavardę, gimimo datą, kontaktinį tel. nr. šeimos gydytoją, pastabas. Šių duomenų įvedimas turi būti neprivalomas. ASPNKS administratorius turi turėti galimybę šiuos duomenis koreguoti ir pildyti. 
Turi būti automatinis duomenų dubliavimo tikrinimas. Jeigu įvedamas ASPNKS jau anksčiau įvestas paslaugos gavėjas, turi būti rodomas pranešimas, kad jau yra anksčiau įvestas paslaugos gavėjas su tokiu pačiu vardu ir pavardę bei rodomas to paslaugos gavėjo adresas.

	3. 
	Mobiliojoje aplikacijoje turi būti galimybė įvesti naują vizitą pas paslaugos gavėją. Įvedant naują vizitą, turi būti galimybė įvesti tokius duomenis:
•	Pasirinkti paslaugos gavėją pagal vardą ir pavardę. Pasirinkus paslaugos gavėją turi būti rodomas paslaugos gavėjo adresas. 
•	Vizito pradžios data ir laikas turi užsipildyti automatiškai, kai pasirenkamas paslaugos gavėjas. 
•	Turi būti galimybė užpildyti vizito pabaigos datą ir laiką vienu paspaudimu (tokiu atveju vizito pabaigos data ir laikas užsipildo paspaudimo momentu). Taip pat turi būti galimybė pakoreguoti vizito pabaigos laiką, tačiau vizito pabaigos data ir laikas negali būti ankstesni nei vizito pradžios data ir laikas. 
•	Automatiškai turi būti padedamas taškas žemėlapyje tuo momentu, kai atidaroma vizito pildymo forma. Turi būti draudžiama keisti šio taško padėtį. 
•	Turi būti galimybė peržiūrėti anksčiau įvestus išsamius paslaugos gavėjo duomenis (kontaktinį tel. nr., durų kodą ir pan.) arba įvesti papildomas pastabas.


	4. 
	Turi būti galimybė išsaugoti pradėtą pildyti vizito pas paslaugos gavėją kortelę kaip juodraštį. Turi būti galimybė bet kuriuo metu atidaryti šį juodraštį, baigti jį pildyti ir išsiųsti. Išsaugoti juodraščiai turi būti saugomi išmaniajame įrenginyje išjungus mobiliąją programėlę arba išmanųjį įrenginį.


	5. 
	Turi būti galimybė peržiūrėti užpildytas ir išsiųstas duomenų rinkimo formas.


	6. 
	Turi būti funkcionalumas, įspėjantis darbuotoją apie duomenų rinkimo formų atnaujinimus. Turi būti galimybė neleisti atidaryti duomenų įvedimo formos tol, kol nėra atsisiųsta naujausia duomenų formos versija.


	7. 
	Mobiliosios aplikacijos turi veikti prisijungus (angl. online) ir nesant interneto ryšio (angl. offline), privalo turėti galimybę sinchronizuoti pakeitimus su duomenimis esančiais sistemoje.

	8. 
	Mobilioji aplikacija turi veikti kaip gimtoji (angl. native) šiuose įrenginiuose: IOS, Android.

	9. 
	Mobilioji aplikacija turi būti pasiekiama per šių OS programinės įrangos platinimo aplinkas (Apple App Store, Google Play).

	10. 
	Programinės įrangos licencijos turi galioti visa sutarties galiojimo laikotarpį.


5.4. Reikalavimai ASPNKS naudojimo rezultatų suvestinės funkcionalumui.
Šis komponentas skirtas peržiūrėti atliktų užduočių apibendrintus rezultatus bei stebėti užduočių vykdymo procesą (kiek jau nuveikta, kiek pasiekta per laikotarpį ir kt.).
	Eil. Nr.
	Reikalavimas

	1. 
	Turi būti visų užduočių rezultatų atvaizdavimas žemėlapyje.

	2. 
	Turi būti rezultatų žemėlapyje filtravimas pasirinktu laiko intervalu.

	3. 
	Turi būti rezultatų žemėlapyje filtravimas pagal paslaugų gavėjo požymį.

	4. 
	Turi būti rezultatų žemėlapyje filtravimas pagal norimą paslaugų teikėjo požymį.

	5. 
	Turi būti rezultatų žemėlapyje filtravimas pagal užduočių statuso požymį.

	6. 
	Turi būti galimybė ASPNKS administratoriui, naudojant ASPNKS turimus duomenis, kurti papildomas švieslentes, pasirenkant reikalingus duomenų atvaizdavimo (žemėlapyje, įvairių tipų diagramomis, sąrašais, lentelėmis ir t.t .) ir filtravimo būdus.

	7. 
	Turi būti galimybė kurti švieslentes, pritaikant jas atvaizdavimui skirtingų mobiliųjų įrenginių ekranuose. 

	8. 
	Turi būti sukonfigūruotos su Perkančiąja organizacija iš anksto suderintos sistemoje kaupiamų duomenų teikimo ataskaitos (iki 3 vnt.). 


Reikalavimai diegimui ir diegimo aplinkai
	Eil. Nr.
	Reikalavimas

	1. 
	Tiekėjas turi įdiegti ASPNKS į Perkančiajai organizacijos šiam tikslui suteikiamą debesijos aplinką bei atlikti programinės įrangos konfigūravimo darbus, kad būtų užtikrintas tinkamas ASPNKS eksploatacinės aplinkos veikimas. Debesijos aplinkos resursai turi būti Europos Sąjungos teritorijoje ir turi būti užtikrinti visą sutarties galiojimo laikotarpį.

	2. 
	Perkančiajai organizacijai turi būti suteikta autorizuota prieiga prie ASPNKS debesijos aplinkos su šios paskyros administratoriaus teisėmis visam sutarties galiojimo laikotarpiui.

	3. 
	Perkančiosios organizacijos darbuotojams turi būti suteikti sistemos naudojimo mokymai ir pateikta mokymų bei sistemos dokumentacija. 







